أندورا، ولا رسميا مديرية أندورا (بلكاطالانية: Principat d'Andorra)، هي بلاد ماعندهاش بحر جات ف جبال لپيريني ف لجنوب لغربي د أوروپا مابين فرانسا و صبانيا اللي حادينها بجوج. عايش فيها تقريبان فيها 80 ألف واحد و لعاصمة ديالها هي أندورا لقديمة. كايحكمها مقيم عام صبليوني أو رئيس ديال فرانسا، و لحوكومة هي ديموقراطية برلمانية. أندورا هي دولة لاباس عليها بسباب سياحة أساسا؛ كايزورها سنويا 10.2 مليون سائح. أندورا ماداخلاش فلإتحاد لأوروبي، و واخا هاكاك كاتخدم لأورو. لوغة رسمية هي لكاطالانية و فنفس لوقت كاتستعمل صبليونية، لفرانساوية، و لبرتغالية. أندورا معروفة برياضات ديال شتوة، عندها أراضي كبيرة ديال هبطات د سكي ف جبال لپيريني (3100 هكتار و350 كلم ديال لهبطات) و جوج ديال محطات د سكي، ݣراندڤاليرا هو أكبر واحد منهم و لي مشهور كتر. رياضات خرين كيتعلبو فأندورا بحال لكورة، ريݣبي، لباسكيط، ولهوكي بجراير. بنسبة لهوكي بجراير، أندورا موالفة تلعب فلبوطولة د ؤروپا وكاس لعالم. فـ2011، نضمات أندورا لفاينال أيت د بوطولة د ؤروپا د لفراقي. فكورة لبلاد متلة ب لمونتاخاب د أندورا د كورة. لفرقة ربحات أول ماتش رسمي ديالها فـ13 أكتوبر 2004 ضد مقدونيا فتصفيات د كاس لعالام، و أول ماتش ربحاتو فتصفيات د كاس ؤروپا كان فـ11 أكتوبر 2019 ضد مولدوڤا.